Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: a 120/2000. (VII. 7.) Korm. rendelethez
Paragraph Index: 149

2. A szakokhoz tartozó szorzószámok meghatározása Amennyiben a hallgatót a 2. számú mellékletben 2-es szakszámmal jelölt szakra vették fel — és két 2-es szakszámmal jelölt szakon kezdi tanulmányait, akkor mindkét szakján 0,65625-es a szorzószám; — és két 2-es szakszámmal jelölt szakon az 1998. októberi statisztika alapján számít be a finanszírozott létszámba, akkor mindkét szakján 0,5-es a szorzószám; — és csak egy 2-es szakszámmal jelölt szakon kezdi vagy folytatja tanulmányait, akkor 0,65625-es a szorzószám. Ha a hallgató a 2. számú mellékletben egy 1/2-es, illetve 1-es szakszámmal jelölt szakon kezdi, vagy folytatja tanulmányait, 0,5-es, illetve 1-es a szorzószám. Amennyiben a hallgató a 2. számú mellékletben egy 2-es és egy 1/2 -es szakszámmal jelölt szakon kezdi, illetve folytatja tanulmányait, mindkét szakján 0,5-es a szorzószám. Amennyiben a hallgató a 2. számú mellékletben két 1/2 -es szakszámmal jelölt szakon kezdi, illetve folytatja tanulmányait, 0,85-es a szorzószám. 1-es szakszámú szak mellett 2-es szakszámú szak nem lehet államilag finanszírozott, kivéve, ha a párosításról külön jogszabály rendelkezik. Ebben az esetben a szorzószám 1,3125. Az egyetemi szintű hitéleti szakok esetében a szorzószám 1,3125.

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes